

REPUBLIKA HRVATSKA

OŠ "Vladimir Nazor"

Neviđane

KLASA:003-01/17-01/01

URBROJ:2198-01-45-17-01

Neviđane, 25. siječnja 2017. godine

Na temelju članka 73. Statuta Osnovne škole „Vladimir Nazor“ Neviđane, ravnateljica osnovne škole „Vladimir Nazor“ Neviđane, dana 25. siječnja 2017. godine, donosi

**ODLUKU**

Temeljem plana vježbi sustava civilne zaštite OŠ „Vladimir Nazor“ Neviđane, ravnateljica OŠ „Vladimir Nazor“ Neviđane donosi Odluku o održavanju terenske vježbe sustava civilne zaštite kao nositelj vježbe koja će se održati u dogovoru sa suorganizatorom Općinom Pašman, dana 27. veljače 2017.godine.

* Vježba je terenskog karaktera, a provesti će se pod nazivom „POŽAR U ŠKOLI“ Neviđane 2017.
* Lokacija rada stožera sustava cz– zgrada Općine, u trajanju od 45 min. (provjera pozivanja i korištenja planske dokumentacije)
* Lokacija izvođenja (pokazni dio ) – u Osnovnoj školi Vladimir Nazor, Neviđane, u vremenu trajanja od 45 minuta.
* Vježba ima za cilj uvježbavanje, provjeravanje i podizanje opće razine spremnosti, u slučaju požara na svim razinama djelovanja (spašavanje, pomoć unesrećenim, evakuacija, zbrinjavanje, gašenje požara), te uspostavu zapovjednog lanca i komunikacijskih aktivnosti.
* Upravljačku skupinu čine predstavnici: (Općine Pašman, Osnovne škole V.Nazor- Neviđane, DUZS PUZS Zadar, DVD Pašman) koji će biti zaduženi za izradu elaborata vježbe do 15.02.2017., kao i ostale pripremne aktivnosti .
* Vježbovnu skupinu čine: DVD Pašman, HCK, ZHMP, MUP PU Zadar, HGSS Zadar ovisno o detaljima elaborata
* Nositelj vježbe preuzima aktivnosti vezano uz protokol i komunikaciju sa medijima
* Financijska sredstva ne opterećuju dodatno nositelja vježbe nego svaki sudionik pokriva svoje troškove iz redovitog financiranja.
* Analizu i izvješće o vježbi provesti će predstavnici vježbovnih i upravljačkih aktivnosti (popis u elaboratu)

Ova Odluka je sastavni dio elaborata terenske vježbe „POŽAR U ŠKOLI“ Neviđane 2017., kojeg će izraditi upravljačka skupina.

**Napomena:** vrijeme izvođenja vježbe može biti prolongirano za nekoliko dana ukoliko budu nepovoljni vremenski uvjeti.

Ravnateljica:

Natasha Kraljev,prof.

*Dostaviti:*

1. *Državna uprava za zaštitu i spašavanje, Područni ured za zaštitu i spašavanje Zadar*
2. *Pismohrana, ovdje*